Kasipagan 


Tingnan mo ang langgam, ikaw na taong ubod ng tamad, 
pamumuhay niya'y masdan mo at nang ikaw ay mamulat. 
Kahit sila'y walang pinunong sa kanila'y nag-uutos, walang 
tagapamahala o tagamasid na sinusunod, ngunit nag-iimbak 
ng pagkain sa tag-araw, kailanga'y iniipon kung panahon 
ng anihan. Hanggang kailan, taong tamad mananatili 

sa higaan, kailan ka babalikwas sa iyong pagkakahimlay? 
Kaunting tulog,bahagyang idlip, sandaling pahinga at 
paghalukipkip, samantalang namamahinga ka ang 
kahirapa'y darating na parang armadong magnanakaw 
upang kunin ang lahat ng iyong kailangan. 

KAWIKAAN 6:6-11 


Ingatan mo ang iyong puso ng buong sikap: dahil dito 
nanggagaling ang mga isyu ng buhay. KAWIKAAN 4:23 


Siya'y nagiging dukha na may kamay na walang 
kasipagan: nguni't yumayaman ang kamay ng masipag. 
Kung paano ang suka sa ngipin, at kung paano ang usok 
sa mata, gayon ang tamad sa mga nag-uutos sa kaniya. 
KAWIKAAN 10:4, 26 


Ang kamay ng masipag ay mamumuno: nguni't ang 
tamad ay mapapasailalim. Hindi iniihaw ng tamad ang 
kaniyang kinuha sa pangangaso: nguni't ang pag-aari ng 
taong masipag ay mahalaga. KAWIKAAN 12:24, 27 


Ang tamad ay nagnanais, at walang anoman: nguni't ang 
kaluluwa ng masipag ay tataba. Ang kayamanan na 
natamo sa pamamagitan ng pagnanakaw ay liliit: nguni't 
siyang nag-iipon sa pamamagitan ng kasipagan 

ay lalago. KAWIKAAN 13:4, 11 


Sa lahat ng kasipagan ay may pakinabang: nguni't ang 
pananalita ng mga labi ay nauuwi lamang sa kahirapan. 
KAWIKAAN 14:23 


Ang daan ng tamad ay parang bakod ng mga tinik: 
nguni't ang daan ng matuwid ay patag. KAWIKAAN 15:19 


Ang taong batugan ay kapatid ng taong mapag-aksaya. 
KAWIKAAN 18:9 


Ang katamaran ay nagpapatulog ng mahimbing: at ang 
walang ginagawa na kaluluwa ay magdurusa sa gutom. 
Ang tamad na tao ay nagkukubli ng kaniyang kamay sa 
kaniyang sinapupunan, at hindi na muling ibabalik sa 
kaniyang bibig. KAWIKAAN 19:15, 24 


Ang tamad ay hindi mag-aararo dahil sa lamig: 

kaya't siya ay manglilimos sa anihan, at mawawalan. 
Huwag mong ibigin ang pagtulog, baka ikaw ay dumating 
sa kahirapan, idilat mo ang iyong mga mata, 

at mabubusog ka ng tinapay. KAWIKAAN 20:4, 13 


Ang mga pag-iisip ng masipag ay nauuwi lamang sa 
kasaganaan, nguni't sa bawa't nagmamadali ay sa 
kakulangan lamang. Ang naisin ng tamad ay pumapatay 
sa kaniya, sapagka't tumatanggi ang kaniyang mga 
kamay sa paggawa. Siya ay nagiimbot sa kasakiman 
buong araw: nguni't ang matuwid ay nagbibigay at 
hindi nagkakait. KAWIKAAN 21:5, 25-26 


Sinasabi ng tamad, may leon sa labas: mapapatay ako 
sa lansangan. Nakikita mo ba ang taong masipag sa 
kaniyang gawain? siya'y tatayo sa harap ng mga hari: 
hindi siya tatayo sa harap ng mga taong hamak. 
KAWIKAAN 22:13, 29 


Dumaan ako sa bukid ng tamad, at sa ubasan ng taong 
walang pang-unawa, At, narito, ang lahat ay tinutubuan 
ng mga tinik, at tinakpan ng mga kulitis ang ibabaw, 
at ang pader na bato ay nasira. KAWIKAAN 24:30-31 


Kung paano ang pintuan ay pumipihit sa kaniyang 
bisagra, gayon din ang tamad sa kaniyang higaan. 
KAWIKAAN 26:14 


... kung sinoman ang ayaw magtrabaho, ay huwag din 
namang kumain. (please lang!) 2 TAGA-TESALONICA 3:10 


Anuman ang masumpungang gawin ng iyong kamay, 
gawin mo ng iyong lakas: sapagka't walang gawa, 

ni katha man, ni kaalaman, ni karunungan man, 

sa libingan, na iyong paroroonan. MANGANGARAL 9:10 


Dahil sa labis na katamaran ang gusali ay nabubulok: 
at sa katamaran ng mga kamay ay gumuguho ang bahay. 
MANGANGARAL 10:18 


Ang nagnanakaw ay huwag nang magnakaw pa: bagkus 
magtrabaho...upang siya'y may maibigay sa 
nangangailangan. MGA TAGA-EFESO 4:28 


Huwag kang magalit sa matrabahong gawa, ni sa 
pag-sasaka, na itinalaga ng Kataastaasan. 
ECCLESIASTICUS 7:15 


Ang isang tamad na tao ay parang isang maruming bato, 
at bawat isa ay susutsot sa kanya sa kanyang kahihiyan. 
Ang tamad na tao ay parang dumi ng tae: bawat tao na 
kumukuha nito ay mangdidiri. ECCLESIASTICUS 22:1-2 


Maliban kung ang isang tao ay manatiling masipag sa 
pagkatakot sa Panginoon, ang kanyang bahay ay malapit 
nang bumagsak. ECCLESIASTICUS 27:3 


Paluin mo ang iyong anak, at pagtrabahuin mo siya, baka 
ang kaniyang kahalayan ay maging kasuklam-suklam 
sa iyo. ECCLESIASTICUS 30:13 


Ipadala siya sa trabaho, upang siya'y huwag maging 
tamad, sapagkat ang katamaran ay nagtuturo ng 
maraming kasamaan. ECCLESIASTICUS 33:27 


